આમ મકરસંક્રાતિના મંગલમય દિને સુર્યનારાયણ ઉત્તરીય ગોલ એટલેકે અમૃતમય માર્ગે આગળ વધી મકર રાશિમાં મગલ પ્રવેશ કરે છે. અને એ સાથે દેવતાઓ અને પિતૃઓના પુનિત પ્રભાવનો પ્રારંભ થાય છે, આજકારણે મહાભારતના યુધ્ધ દરમ્યાન મૃત્યુ- શૈયા પર પોઢેલા ભીષ્મ પિતાહે પોતાના મુત્યુને ઉત્તરાયણ સુધી આવતો અટકાવ્યો હતો કારણ કે દક્ષિણાયનને આપણા શાસ્ત્રકોએ અસુરની ઉપમાં આપી છે. દક્ષિણાયન એ શનિ અને યમનું કાર્ય છેત્ર છે. જેથી ત્યાં સર્વત્ર અંધકાર છે, વળી ત્યાં અંધતામિસ નાયક નરક આવેલું છે, એવુ કહેવાય છે, અને એટલે કે પ્રકાશ તરફ ગતિ કરવા ઉત્તરાયણ સુધી ભીષ્મપિતામહે પોતાના મુત્યુને ચેકી રાખ્યું હતુ. ગીતામાં પણ કહયું છે કે જે બ્રહ્મવેતા યોગી ઉત્તરાયણના છમાસ દિવસના પ્રકાશમાં શુકલ પક્ષમાં પોતાના પ્રાણ છોડે છે તે બ્રહ્મને પામે છે અને એટલે જ આ પાવક પર્વની સવિશેષ મહિમા અને મહતા છે આ દિવસે ધન અનેસ્નાનનું અદકેરું મહત્વ અને મહાત્મય છે આ દિવસે પ્રયાગ, હરીદ્વાર, પુષ્કર, નાસિક વગેરે પવિત્ર સ્થળે લોકો શ્રધ્ધા પુર્વક સ્નાન કરી યથાશકિત અવશ્ચ દાન કરે છે. આ દિવસે ગંગાસીગર સ્નાનનો તો અનેરો મહિમા છે કહેવાય છે કે ' સબ તિરથ બાર બાર, ગંગા સાગર એક બાર કહેવાય છે કે વર્ષ દરમ્યાન આ દિવસોમાં એક સપ્તાહ સમુદ્ર માંથી આ ટાપુ બહાર આવે છે., અને એટલે જ આ અદભુત ઘટનાને આસ્થાથી વધાવતાં લાખો શ્રધ્ધાળુઓ મકરસંક્રાતિના દિવસે અહિં સ્નાન કરી કૃતાર્થ થયાની લાગણી અનુભવે છે.